Generalforsamling 17.09.2016, Kolding Fjord Hotel

Punkt 1. Valg af dirigent

Punkt 2. Årsberetninger

a. Formanden

b. Sekretæren

Punkt 3. Godkendelse af regnskab

Punkt 4. Forslag fra medlemmer

Punkt 5. Valg til bestyrelsen

Punkt 6. Evt.

Ad. 1. Anders Jørgensen vælges og han giver tilsagn om, at der er rettidigt indkaldt og mødet er gyldigt.

Ad. 2.

a. Formanden Caroline Plaschke beretter fra AAO-HNS kongressen i San Diego:

Det har været et fint år. YO har 324 medlemmer, der er indtrådt 13 nye medlemmer, ingen har meldt sig ud. I januar 2016 holdt bestyrelsen et internat på en ny lokalisation for at afprøve stedet til YO’s årsmøde, primært for at spare penge. Stedet var billigere, men markant dårligere målt på alle parametre. Kolding Fjord fastholdes som kursussted til årsmødet. Eva og Kirstine fra bestyrelsen har gjort et stort stykke arbejde for at få mange udstillere, og vi har dermed undgået at måtte sætte gebyret og kontingentet op. Efterårskurset på Panum var velbesøgt og både kursus og middag var en succes.

Der er stor spredning på, hvor mange der søger stillinger i ØNH specialet for tiden. Der har været ledige forløb i Jylland i denne ansættelsesrunde til hoveduddannelse. Man opfordrer fra bestyrelsens side til at søge bredt og ikke kun søge i region øst. Det er også svært at få nok ansøgere til introforløb og uklassificerede stillinger. Bestyrelsen opfordrer til at alle hiver fat i folk, hvis de møder nogen, der kunne have interesse for specialet.

Formanden takker for bestyrelsens og revisorernes store arbejde. Formanden og bestyrelsen bakker op om de genopstillede kandidater til bestyrelsesvalget. Pia Saustrup forlader os desværre. Formanden ser gerne, at der kommer sociale folk med i bestyrelsen. Formanden slutter af med at ønske medlemmerne et godt kursus.

b. Sekretæren har ikke yderligere at tilføje.

Ad 3. Jens Thrane gennemgår regnskabet. Der er alt i alt et overskud på 9687,71 kr. Sidste år var der underskud på 1000 kr. Budgettet godkendes af begge revisorer.

Spørgsmål til budgettet:

* Kunne man investere vores ’faste pulje’ i noget med sikker afkast, nu hvor det giver så lidt i renter.
  + Svar (Jesper Balle): Det må man ikke, da de skal være umiddelbart tilgængelige ved behov for fx en ekstraordinær generalforsamling.
  + Svar (Marie-Louise Juul): Måske kunne man tale med andre banker om at få bedre afkast?
* Elisabeth Arndal: Kunne man finde en billigere måde at indkræve medlemsgebyr på? Man kunne fx bruge de sparede midler på en boggave eller lignende til en på YO årsmødet.
  + Svar: Man har tidligere prøvet, men det viste sig utroligt besværligt så de ca. 12000 kr. er godt givet ud.
  + Svar (Kira Lundin): Har hørt, at det kan gøres endnu billigere via Lægeforeningen, hun tager kontakt til dem og spørger.

Ved håndsoprækning besluttes det, at der skal ses på inddrivningen af medlemskontingent og at pengene, hvis nogen spares, skal bruges til en boggave fx for bedste udklædning til årsmødet.

Ad 4: Ingen indkomne forslag.

Ad 5: Eva Kirkekaard Kjær får 49 stemmer

Jesper Balle får 49 stemmer

Kirstine Karnov får 48 stemmer

Christian Dalgaard får 37 stemmer

Susanne Scott får 21 stemmer og kommer dermed ikke ind i bestyrelsen

Ad 6.

* Elisabeth Arndal og Marie-Louise Juul vil i samarbejde med Jesper Balle lægge link til alle blanketter mm. man skal bruge til hoveduddannelsen (og introuddannelsen?) ind på hjemmesiden, så der er et sted alt er samlet.
* Steven Andersen anfører det kan være et problem, at han ikke altid ved, hvem der er blevet ansat i hoveduddannelse, da de ikke automatisk bliver holdsat på A-kurserne. Alle opfordres til at kontakte Steven, når nye ansættes i hoveduddannelsesforløb. Spred budskabet omkring dette i alle regioner.
* Kan man lave afstemninger i Kahoot fremfor små sedler til bestyrelsesvalget? Det kan vi vist godt prøve næste år, men af og til stiller nogen op impulsivt og så skal man til at rette i sin Kahoot.
* Valg af revisor: Kira Lundin.
* Pia Saustrup holdt fratrædelsestale; hun synes, det er på tide, der kommer nye unge kræfter ind i bestyrelsen, men vil gerne komme som konsulent på oppyntningsdelen af YO’s fester.

Referat skrevet af

Eva Rye Rasmussen